海底隧道係香港最繁忙嘅4線行車隧道之一，亦係香港最繁忙、使用率最高嘅道路，其次係東區海底隧道。佢雙線雙程行車嘅舊式設計唔足以應付日漸增長嘅行車流量，所以隧道嘅行車流量喺1982年已經飽和，往港島方向幾乎每日上下晝繁忙時間(尤其係朝早8點至10點)例必塞車。因此除隧道收費外，由1984年6月1號起，當局向所有車輛徵收隧道稅，希望減低流量，但成效甚微，後來政府決定喺1986至1989下半年起東區海底隧道以分流部分車輛嚟減輕壓力。